Store forskjeller: En av tre pasienter på norske sykehus er underernært
Flere sykehus mangler gode rutiner for ernæring. Mange av pasientene følges ikke opp. Det viser en ny norsk forskningsrapport, som ble publisert i Clinical Nutrion Open Science i april. Undersøkelsen ble utført ved fire store sykehus i Norge. Rapporten viser at: Tallene overrasket forskerne – Det er overraskende at tallene er så høye. Vi trodde det var en viss risiko for underernæring i sykehus, men vi har ikke hatt så tydelige tall før, sier Ingvild Paur. Hun leder Nasjonal kompetansetjeneste for sykdomsrelatert underernæring ved Oslo universitetssykehus, er førsteamanuensis ved Universitet i Tromsø og en av forskerne bak rapporten. De vil ikke si noe konkret om forskjellene i ernæringsrutiner. – Vi vet at Universitetssykehuset i Nord-Norge har vært bra på ernæringsrutiner over tid. Men vi har foreløpig ikke en total oversikt over alle avdelingene på de fire sykehusene, sier Paur. Hun sier at de trenger mer informasjon for å kunne si mer om underernæring ved hvert av sykehusene. – Vi håper at de kan skaffe oss slike data, og at det vil medføre at de selv følger bedre med. – Underernæring blir glemt Underernæring kan ramme mennesker i alle aldre, men risikoen øker med alderen. Særlig for kreftpasienter kan det bli vanskelig å spise, blant annet på grunn av tøff behandling. Kreft i seg selv krever energi. – Hvorfor blir ikke underernæring fulgt bedre opp? – Det er ikke hovedfokuset. Det blir glemt i en hektisk hverdag med veldig mange oppgaver. Pasienten er kanskje lagt inn for lungebetennelse eller annet. Underernæringen blir en bi-diagnose. Men ernæringstiltak kan bedre prognosen for pasientene og redusere sykehuskostnader, sier Ingvild Paur.  Hun mener gode ernæringsrutiner avhenger av hva lederne fokuserer på, og hvor gode avdelingene er til å innarbeide dem.  Sykehusene i undersøkelsen har enkelte rutiner på ernæring. – Men konklusjonen er at alle fire kan bli bedre, sier Paur. – Norske kreftpasienter har vært underernærte i lang tid. Det er fryktelig at så mange som 1 av 3 sulter på norske sykehus. Regjeringen har ikke prioritert gode sykehuskjøkken og bedre kompetanse om mat på sykehusene, sier Ingrid Stenstadvold Ross, generalsekretær i Kreftforeningen. Hun er ikke overrasket over resultatene i undersøkelsen og mener at dette er en stor påkjenning for pasienter og pårørende. – Har en vei å gå May Cecilie Lossius er avdelingsdirektør i Helsedirektoratet. Hun mener undersøkelsen bekrefter det de allerede vet.  – Studien viser at sykehusene har en vei å gå. De må bli bedre til å vurdere risikoen for underernæring hos pasienter over 18 år. De som har en risiko for underernæring, skal få tilbud om oppfølging.  Det utvikles nå nasjonale kvalitetsindikatorer for ernæring på sykehus. Det er for å redusere variasjon og øke kvaliteten, ifølge Lossius.
En ny norsk undersøkelse viser at mange sykehuspasienter er underernært.  Under 40 prosent av dem hadde et opplegg for ernæring skrevet inn i journalen sin.  Det er store forskjeller mellom sykehusene når det gjelder ernæring.